b'\n_START_ARTICLE_\nUria\n_START_PARAGRAPH_\nUria (hebraisk: \xd7\x90\xd7\x95\xd6\xbc\xd7\xa8\xd6\xb4\xd7\x99\xd6\xb8\xd6\xbc\xd7\x94 \xe2\x80\x93 \xca\xbe\xc3\x9briyy\xc3\xa2; gresk: \xce\x9f\xe1\xbd\x90\xcf\x81\xce\xaf\xce\xb1\xcf\x82 \xe2\x80\x93 Our\xc3\xadas) var en soldat i kong David av Israels h\xc3\xa6r, omtalt i Den hebraiske Bibelen. Han var ektemann til den vakre Batseba, og han ble drept p\xc3\xa5 ordre av kong David etter at kongen har begj\xc3\xa6rt Batseba ved at soldatene etterlot ham i kampstriden. Denne historien er opphav til uttrykket \xc2\xab\xc3\xa5 ha en uriaspost\xc2\xbb, som i overf\xc3\xb8rt betydning betyr \xc3\xa5 ha eller inneha en utsatt eller farlig stilling._NEWLINE_Urias hustru ble gjort gravid av David under en utenomekteskapelig aff\xc3\xa6re. Selv om Uria p\xc3\xa5 Davids ordre ble bedt om \xc3\xa5 komme hjem og bes\xc3\xb8ke sin hustru (og s\xc3\xa5ledes skjule utroskapen) nektet Uria \xc3\xa5 forlate sine medsoldater eller forlate kongens n\xc3\xa6rv\xc3\xa6r. Som et resultat av mordet p\xc3\xa5 Uria ble David strengt irettesatt av profeten Natan; og ytterligere, ved de senere oppr\xc3\xb8r i Davids husholdning og gjennom hele konged\xc3\xb8mmet Israel, inkludert d\xc3\xb8dsfallet p\xc3\xa5 Batsebas nyf\xc3\xb8dte s\xc3\xb8nn og oppr\xc3\xb8ret til Davids s\xc3\xb8nn og arving Absalom, ble i samtiden eller av Bibelens forfattere forklart som en guddommelig straff for Davids synder ved hans utroskap og mord.\n_START_SECTION_\nBibelens fortelling\n_START_PARAGRAPH_\nBasert p\xc3\xa5 den bibelske fortellingen tilh\xc3\xb8rte Uria antagelig den etniske hettittiske minoritet i konged\xc3\xb8mmet Israel som levde i og rundt regionen \xc2\xabKanaans land\xc2\xbb siden tiden f\xc3\xb8r Abraham. Hettittenes hjemland var hovedsakelig Anatolia, men hadde i l\xc3\xb8pet av sin storhetstid spredt folket seg til regionen rundt. Hebreerne da de kom til Kanaan hadde f\xc3\xa5tt ordre om \xc3\xa5 drepe alt som pustet i de byene som var der, if\xc3\xb8lge Femte Mosebok:  \xc2\xabMen i de byene som tilh\xc3\xb8rer disse folkene og som Herren din Gud vil gi deg til eiendom, skal du ikke sk\xc3\xa5ne en eneste skapning. Du skal bannlyse hettittene, amorittene, kanaaneerne, perisittene, hevittene og jebusittene, slik som Herren din Gud har befalt deg.\xc2\xbb Selv med denne st\xc3\xa5ende ordren kan neppe alle de tidligere innbyggerne ha blitt drept, og i en del tilfeller gikk de inn i et samarbeid med hebreerne, og i andre tilfeller feilet de i \xc3\xa5 utf\xc3\xb8re den etniske rensingen._NEWLINE_Tidsrommet da kong David regjerte var mange generasjoner etter denne tiden, lang nok tid til at de opprinnelige urolighetene og den f\xc3\xb8lelsesmessige sorgen til de overlevende hadde dempet seg, og i Davids tid var det mange beboere av ikke-israelittisk opprinnelse som fulgte den israelittiske religionen som var blitt akseptert som israelitter. Det er sannsynlig at dette ogs\xc3\xa5 omfattet Uria da hans navn p\xc3\xa5 hebraisk betyr \xc2\xabGud er mitt lys\xc2\xbb. I tillegg er hans status som offiser i h\xc3\xa6ren og som en av Davids \xc2\xabmektige menn\xc2\xbb indikerer at han var godt akseptert innenfor det etniske samfunnet.\n_START_SECTION_\nDavids \xc2\xabmektige menn\xc2\xbb\n_START_PARAGRAPH_\nDavids mektige menn var en gruppe av hans beste 37 krigere, senere utvidet til rundt 80. Selv om listen over hans mektige menn er gitt etter at David ble konge hadde mange av dem v\xc3\xa6rt lojale tilhengere som ble hos ham da han flyktet for kong Sauls raseri. Til det aller siste kjempet de side-om-side med ham. Urias n\xc3\xa6rhet til David er illustrert hvor n\xc3\xa6rt han selv hadde bolig i n\xc3\xa6rheten av palasset, og hans posisjon som en av de mektige menn som sto fremst i h\xc3\xa6ren, noe som ogs\xc3\xa5 gjorde det mulig for David \xc3\xa5 formulere og utf\xc3\xb8re sin konspirasjon som f\xc3\xb8rte til at Uria ble drept.\n_START_SECTION_\nNatans profeti\n_START_PARAGRAPH_\nProfeten Natan som kort tid etter konfronterte David om dette mordet ved \xc3\xa5 f\xc3\xb8rst \xc3\xa5 fortelle en fortelling om en rik mann og en fattig mann. Den rike mannen hadde mange sm\xc3\xa5fe og storfe mens den fattige mannen hadde kun et lite lam som han stelte godt med. En reisende ba den rike mannen om mat hvor da den rike mannen tok den fattige mannens sau, slaktet den og ga den som mat til vandringsmannen._NEWLINE_Etter \xc3\xa5 ha h\xc3\xb8rt denne fortellingen ble David rasende og svarte: \xc2\xabS\xc3\xa5 sant Herren lever, den mannen som har gjort dette, skal d\xc3\xb8! Og lammet skal han betale firedobbelt, fordi han gjorde dette og ikke viste sk\xc3\xa5nsel.\xc2\xbb_NEWLINE_Natan svarte da at \xc2\xabDu er mannen! S\xc3\xa5 sier Herren, Israels Gud: Jeg salvet deg til konge over Israel og berget deg fra Sauls h\xc3\xa5nd. Jeg gav deg din herres hus og hans koner i din favn. Jeg gav deg b\xc3\xa5de Israels- og Juda-riket. Og var det enda for lite, ville jeg ha lagt til b\xc3\xa5de det ene og det andre. Hvorfor har du da foraktet Herrens ord og gjort det som er ondt i Herrens \xc3\xb8yne? Hettitten Uria har du drept med sverd. Du lot ammonittene drepe ham, og du tok hans kone og giftet deg med henne. S\xc3\xa5 skal da sverdet aldri vike fra ditt hus, siden du har foraktet meg og tatt hettitten Urias kone.\xc2\xbb_NEWLINE_Natan forteller David at hans barn med Batseba m\xc3\xa5 d\xc3\xb8, og faktisk d\xc3\xb8r deres f\xc3\xb8rste barn etter syv dager. Dog fikk David og Batseba senere enda en s\xc3\xb8nn, den framtidige kong Salomo.'